Nariadenie Komisie (ES) č. 1257/2003
z 15. júla 2003
o doplnení prílohy k nariadeniu (ES) č. 2400/96 o zápise určitých názvov do "registra chránených označení pôvodu a chránených zemepisných označení" stanovenom v nariadení Rady (EHS) č. 2081/92 o ochrane zemepisných označení a označení pôvodu pre poľnohospodárske produkty a potraviny (Molise, Alto Crotonese, Welsh Lamb, Nürnberger Bratwürste alebo Nürnberger Rostbratwürste)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu pre poľnohospodárske produkty a potraviny [1], naposledy zmeneného a doplneného nariadením Komisie (ES) č. 806/2003 [2], najmä na jeho článok 6 ods. 3 a 4,
keďže:
(1) v súlade s článkom 5 nariadenia (EHS) č. 2081/92 predložilo Spojené kráľovstvo Komisii požiadavku na registráciu názvu "Welsh Lamb" ako zemepisného označenia, Taliansko predložilo 2 požiadavky na registráciu názvu "Molise" a "Alto Crotonese" ako označení pôvodu a Nemecko predložilo požiadavku na registráciu názvov "Nürnberger Bratwürste" alebo "Nürnberger Rostbratwürste" ako zemepisných označení;
(2) V súlade s článkom 6 ods. 1 uvedeného nariadenia sa zistilo, že žiadosti splnili podmienky stanovené v tomto nariadení, najmä že obsahujú všetky informácie požadované podľa článku 4 tohto nariadenia;
(3) Komisii nebolo doručené, pokiaľ ide o názvy uvedené v prílohe k tomuto nariadeniu, žiadne vyhlásenie o námietkach podľa článku 7 nariadenia (EHS) č. 2081/92, následne po ich uverejnení v Úradnom vestníku Európskej únie [3];
(4) je preto potrebné tieto názvy zapísať do registra chránených označení pôvodu a chránených zemepisných označení, a teda im poskytovať ochranu na celom území spoločenstva ako chráneným označeniam pôvodu a chráneným zemepisným označeniam;
(5) prílohou k tomuto nariadeniu sa dopĺňa príloha k nariadeniu Komisie (ES) č. 2400/96 [4], naposledy zmenenému a doplnenému nariadením (ES) č. 865/2003 [5],
PRIJALA TOTO NARIADENIE:
Článok 1
Názvy uvedené v prílohe k tomuto nariadeniu sa dopĺňajú do prílohy k nariadeniu (ES) č. 2400/96 a zapisujú sa do "registra chránených označení pôvodu a chránených zemepisných označení" ako chránené označenia pôvodu (PDO) a chránené zemepisné označenia (PGI) ako to ustanovuje článok 6 ods. 3 nariadenia (EHS) č. 2081/92.
Článok 2
Toto nariadenie nadobudne účinnosť dvadsiatym dňom odo dňa jeho uverejnenia v Úradnom vestníku Európskej únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 15. júla 2003